CELEX: 32012D0066
Language: lt
Date: 1328140800000
Title: 2012/66/ES: 2012 m. vasario 2 d. Komisijos įgyvendinimo sprendimas dėl Polski Rejestr Statków S.A. (Lenkijos laivų registro) pripažinimo vidaus vandenų laivų klasifikacine bendrove (pranešta dokumentu Nr. C(2012) 431)  Tekstas svarbus EEE

4.2.2012   
            
            
               LT
            
            
               Europos Sąjungos oficialusis leidinys
            
            
               L 33/8
            
         KOMISIJOS ĮGYVENDINIMO SPRENDIMAS
   2012 m. vasario 2 d.
   dėl Polski Rejestr Statków S.A. (Lenkijos laivų registro) pripažinimo vidaus vandenų laivų klasifikacine bendrove
   (pranešta dokumentu Nr. C(2012) 431)
   (Tekstas svarbus EEE)
   (2012/66/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 12 d. Europos Parlamento ir Tarybos direktyvą 2006/87/EB, nustatančią techninius reikalavimus vidaus vandenų laivams ir panaikinančią Tarybos direktyvą 82/714/EEB (1), ypač į jos 10 straipsnio 1 dalį ir VII priedo II dalį,
   pasikonsultavusi su komitetu, nurodytu 1991 m. gruodžio 16 d. Tarybos direktyvos 91/672/EEB dėl vidaus vandenų keliais krovinius ir keleivius vežančių laivų kapitonams išduotų nacionalinių pažymėjimų abipusio pripažinimo (2) 7 straipsnyje,
   kadangi:
   
               (1)
            
            
               2008 m. liepos 3 d. raštu Lenkija pateikė Komisijai paraišką dėl Polski Rejestr Statków S.A. (toliau – PRS) pripažinimo klasifikacine bendrove, kaip apibrėžta direktyvoje. PRS buveinė yra Lenkijoje;
            
         
               (2)
            
            
               kartu su paraiška Lenkija pateikė informaciją ir dokumentus, reikalingus, kad būtų galima patikrinti, ar laikomasi pripažinimo kriterijų;
            
         
               (3)
            
            
               2009 m. balandžio mėn. bendrame Europos Sąjungos valstybių narių ekspertų ir Laivybos Reino upe centrinės komisijos (toliau – CCNR) susitikime buvo svarstomi vidaus vandenų laivams taikomi techniniai reikalavimai. Susitikime Lenkijos valdžios institucija ir PRS surengė pristatymus;
            
         
               (4)
            
            
               su CCNR sekretoriatu konsultuotasi, kaip nurodyta Direktyvos 2006/87/EB VII priedo II dalies 4 punkte;
            
         
               (5)
            
            
               Komisija įvertino, ar PRS atitinka Direktyvos 2006/87/EB VII priedo I dalies kriterijus ir nusprendė, kad PRS juos atitinka,
            
         PRIĖMĖ ŠĮ SPRENDIMĄ:
   1 straipsnis
   Klasifikacinė bendrovė PRS pripažįstama pagal Direktyvos 2006/87/EB 10 straipsnį.
   2 straipsnis
   Šis sprendimas skirtas valstybei (-ėms) narei (-ėms), kurioje (-iose) yra vidaus vandenų kelių, nurodytų Direktyvos 2006/87/EB 1 straipsnio 1 dalyje ir Polski Rejestr Statków (Lenkijos laivų registras), įsikūrusiam Al. Gen. J. Hallera 126, 80–416, Gdańsk, Poland.
   
      Priimta Briuselyje 2012 m. vasario 2 d.
      
         
            Komisijos vardu
         
         Siim KALLAS
         
            Pirmininko pavaduotojas
         
      
   
   
      (1)  OL L 389, 2006 12 30, p. 1.
   
      (2)  OL L 373, 1991 12 31, p. 29.